|  |  |  |
| --- | --- | --- |
| Švietimo ir mokslo ministerijai  Socialinės apsaugos ir darbo ministerijai  Sveikatos apsaugos ministerijai  Lietuvos savivaldybių asociacijai  Kopija  Nebūk naivus kelyje sąjungai |  | Nr. |
| Į 2017-01-19  2017-01-15 | Nr. 434  Nr. 254 |

**DĖL NEBŪK NAIVUS KELYJE SĄJUNGOS INICIATYVOS**

Vyriausybės kanceliarija gavo Nebūk naivus kelyje sąjungos pasiūlymus dėl emocinės aplinkos mokyklose gerinimo. Nebūk naivus kelyje sąjunga – visuomeninė, savanoriška, pelno nesiekianti Lietuvos mokinius, vežėjus, jaunimo organizacijas vienijanti sąjunga, kuri dalyvauja Respublikos Prezidentės inicijuotoje nacionalinėje socialinio saugumo kampanijoje „Už saugią Lietuvą“.

Siekdama paskatinti bendrojo ugdymo mokyklas populiarinti savanorišką veiklą, Nebūk naivus kelyje sąjunga 2017 m. sausio 2 d. – birželio 1 d. skelbia Socialiai atsakingiausios mokyklos projektą. Svarbiausia projekto dalis – emocinės būklės projektas „Tėvų klasė“. Su „Tėvų klase“ dirba 5 savanoriai psichologai. Šios iniciatyvos tikslas – sukurti mokyklose neformalias darbo grupes, kuriose mokyklos bendruomenės (tėvai, moksleiviai, specialistai) spręstų mokinių neatsakingo keliavimo, emocinės būklės problemas, taip pat skirtų dėmesį ir mokinių dingimo problemai.

Septynioliktosios Vyriausybės programoje emocinės pagalbos prieinamumo, psichologinės pagalbos veiksmingumo, patyčių prevencijos ir viešojo saugumo užtikrinimo klausimams skiriamas didelis dėmesys, todėl kviečiame bendradarbiauti ir palaikyti iniciatyvas, skirtas šioms aktualioms visuomenei problemoms spręsti.

Vyriausybės kanclerė Milda Dargužaitė

|  |
| --- |
| Eglė Neciunskienė, tel. 8 706 63 790, el. p. egle.neciunskiene@lrv.lt |